《谢宇文漳州送茶》
宋代·吕本中

暑气侵人病逾剧，虚堂坐调出入息。漳州太守送茶来，王圭小凤俱无敌。

太守怜我病无语，故遣此茶相劳苦。千金一饼君未许，百金一盏如泼乳。

其它斗芽未足数，下视纷纷等尘土。病夫未饮病先愈，坐觉爽气生肺腑。

城中车马闹如雨，更有乐善如君否。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。